**59. Обединено училище „Васил Левски“ гр. София**

**УТВЪРЖДАВАМ**

 **Директор:………………**

 **/М. Божкова /**

**УЧИЛИЩНА СТРАТЕГИЯ**

**ЗА ПРЕВЕНЦИЯ НА ОТПАДАНЕТО НА УЧЕНИЦИ ОТ УЧИЛИЩЕ**

Настоящата Стратегия е приета с Протокол № 1 от 10.10.2022 г.

на заседание на Педагогическия съвет

СЪДЪРЖАНИЕ

УВОД ....................................................................................................... 3

1.Необходимост от училищна стратегия.............................................4

2. Визия на училището по отношение на превенция на отпадането

на ученици..............................................................................................4

3. SWOT анализ......................................................................................4

3.1.Силни страни

3.2. Слаби страни

3.3. Възможности

3.4. Заплахи

4. Целева група........................................................................................6

5. Стратегически въпрос....................................................................... 6

6. Цели на стратегията........................................................................... 6

7. Задачи и дейности за постигането им.............................................. 6

**УВОД**

Обучението в съвременното училище трябва да отговаря на стандартите на Европейския съюз в духа на демократичните ценности и да подготвя хора, които адекватно да се ориентират в динамично променящия се съвременен свят.

Проблемът с допускането на голям брой отсъствия продължава да има своята актуалност. Отпадането на ученици от училище е не само социален, но и педагогически проблем. Причините за това са комплексни. Корените на това явление трябва да се търсят от една страна в семейната среда, в мотивацията на учениците за учебен труд, в слабия стремеж за личностна реализация в училищната среда.

 През последните няколко години се постигнаха добри резултати, като бе намален броя на отпадналите ученици в нашето училище, но се появи една друга категория ученици, които са застрашени от отпадане. Анализирайки проблема констатирахме, че учениците са в училище, но поради липса на интерес или слаби постижения в учебните занятия, допускат отсъствия по неуважителни причини. Имат неприлични прояви по отношение на междуличностното общуване в училище, както и голям брой слаби оценки, което неминуемо ги поставя в групата на застрашени от отпадане.

В І-ІV клас този проблем не е изявен поради факта, че малките ученици са обгрижвани от един учител, който в повечето случаи е безспорен авторитет за тях. Там обаче се очертава друг проблем. В условията на обучение в преобладаваща билингвална среда, обучението на писмен и говорим книжовен български език е затруднено и някои ученици трудно или въобще не се поддават на ограмотяване. Това от своя страна се явява в известна степен предпоставка за последващо затруднено обучение и развитие от V клас нагоре. Проблемът с отпадащите и застрашените от отпадане ученици е по-силно изразен в прогимназиален и гимназиален етап.

Училищната стратегия за превенция на отпадането на ученици е изработена в контекста на Европейската платформа срещу бедността и социалното изключване, на предложената от Европейската Комисия „Стратегия за интелигентен устойчив растеж „Европа 2020” и на препоръките, направени във връзка с тях по отношение превенцията на социалното изключване и за по-добро образование и грижи в периода на ранното детство, насочени към осигуряване на всички деца на възможности за най-добър старт в живота.

Стратегията е съобразена със Стратегията за намаляване дела на преждевременно напусналите образователната система /2013 – 2020/ и със Стратегическата рамка за развитие на образованието, обучението и ученето в Република България /2021-2030/ и е насочена изключително към превенция и интервенция /мерки за намаляване броя на отсъствията, за намаляване дела на отпадналите и/или трайно непосещаващите учебни занятия ученици/, следвайки принципа за решаване на проблемите на най-ниско равнище.

**1. Необходимост от училищна стратегия**

* Необходимост от въвеждане на система в дейностите по превенция на отпадането;
* Необходимост от готовност за посрещане на нови предизвикателства, свързани с предпоставки за отпадане на ученици (социални и икономически фактори, процеси на миграция, честа смяна на местопребиваването и др.)

**2. Визия на училището по отношение на превенция на отпадане**

Стратегията се основава на визията на 59. Обединено училище „Васил Левски“ като училище, осигуряващо ефективна, качествена и достъпна подкрепа за деца и ученици, застрашени от отпадане, която да осигурява пълноценна личностна реализация в училищния живот. Учителската общност се стреми да осигури пълноценна личностна реализация в училищния живот на децата в риск от отпадане, проявявайки емпатия към проблемите на тези ученици и родители и търсейки начин за тяхното решаване, издигайки на преден план и личния пример на учителя, неговото непрекъснато образование и квалификация.

**3. SWOT анализ:**

**3.1.Силни страни:**

* Квалифицирани учители;
* Интерактивни методи на обучение, използване на ИКТ;
* Извънкласни дейности;
* Възможности за изява;
* Добра материална база;
* Работа по проекти;
* Безплатни закуски I-IV клас;
* Безплатни учебници I-VII клас;
* Целодневно обучение I-VII клас;
* Допълнителни консултации по учебните предмети;
* Работа на ресурсен учител и образователен медиатор;
* Занимания по интереси;
* Извършване на дейности по превенция на отпадането;
* Училище за родители;

**3.2. Слаби страни:**

* Липса на регистър на ученици, застрашени от отпадане;
* Недостатъчно ефективна връзка училище-родители;
* Недостатъчна роля на ученическото самоуправление за създаване на подкрепяща среда за ученици, застрашени от отпадане;
* Липса на система в дейностите по превенция на отпадане;
* Необходимост от квалификация на учителите за справяне с проблема;
* Голям брой отсъствия на учениците по уважителни и неуважителни причини, който всяка година нараства и е предпоставка за отпадане;

**3.3. Възможности**

* кандидатвстване по различни проектни предложения, насочени към финансиране на превантивни по отношение на отпадането дейности;
* ранно идентифициране на децата в риск чрез проучване на потребностите и интересите на децата в риск от отпадане;
* нови форми за по-голямо ангажиране на родителите;
* действено ученическо самоуправление;
* ефективно включване на училищните и ресурсите на местната общност при реализиране на дейностите за превенция на отпадането от училище;
* обучение на педагогическия екип да идентифицира и решава социалните, образователните, поведенческите и други проблеми, които поставят децата в риск да отпаднат от училище;
* разработване и прилагане на обучителни, извънкласни и извънучилищни програми за мотивиране и задържане на децата, консултиране, професионално ориентиране и чрез активна работа със семейството;
* повече групи за спорт;
* разширяване на извънкласните форми, създаване на форми по изкуства;
* поддържане на база данни, индивидуални програми за всяко застрашено дете;
* периодична оценка и актуализиране на мерките;
* разширяване на връзките с извънучилищните институции;

**3.4. Заплахи**

* Недостатъчно грижи и заинтересованост от страна на родителите;
* Липса на ефективни санкции за родителите;
* Нисък жизнен стандарт на немалка част от родителите;
* Проблеми в семействата, водещи до отпадане на деца от училище;
* Липса на финансови възможности за подкрепа на застрашени от отпадане деца;
* Негативно влияние на приятелската среда, на „улицата”;
* Липса на подкрепяща среда около училището;
* Миграционни процеси, честа смяна на местоживеенето;

**4. Целева група**

* Ученици, които са застрашени от отпадане по различни причини – за които съществува обективен риск от социално изключване и липсват форми за социална подкрепа;

 В по-общ смисъл целевата група включва всички ученици от училището като смисъл на превенция.

**5. Стратегическият въпрос, на който търси отговор настоящия документ е:**

**Как да направим превенцията на отпадането от училище успешна и ефективна?**

**6. Цели на стратегията:**

**Обща цел** – **Създаване на подкрепяща среда за учениците в училище**

**Подцели**:

* Изграждане на мотивация за посещение на училище и участие в живота на училищната общност

*Индикатор за постигане – намаляване на отсъствията по уважителни и неуважителни причини;*

* Създаване на положителни нагласи към учебния процес

*Индикатор за постигане – успеха на застрашените ученици;*

**7. Задачи и дейности за изпълнението им.**

* Изработване и ежегодно актуализиране на регистър на застрашените от отпадане деца и ученици;

 *Регистърът се води от училищния екип по информация, подадена от класните ръководители;*

* Включване в плана на училищния ученически съветдейности за създаване на подкрепяща среда;
* Оказване помощ за усвояване на необходимия базисен минимум от знания и умения, без които са немислими по-нататъшната социална дейност и професионална ориентация на учениците;
* Включване в плана за ЧК на дейности за превенция и противопоставяне на агресията и тормоза в училище;
* Проучване чрез анкети и др. методи на желанията за участие на учениците в извънкласни дейности;
* Сформиране на нови групи по извънкласни дейности в зависимост от желанията.

*Класните ръководители, учителите и членовете на ученическия съвет мотивират застрашени от отпадане деца и ученици да се включат в избрани от тях форми.*

* Прилагане на нови подходи в работата с родителите – алтернативни родителски срещи, активно включване в общи дейности, родителите - партньори на училището;
* Активизиране на работата на Обществения съвет с родители на застрашени от отпадане деца и ученици;
* Повишаване на социалните умения на ученическия съвет и ученическите класни съвети за подкрепа на съученици в риск - организиране на тренинги;

*Психологът диагностицира уменията, необходимостта от изграждането на нови такива и заедно с директора организира обучението.*

* Установяване на ефективен диалог училище - външни институции, имащи отношение по проблема;
* Организиране на благотворителни акции за подпомагане на застрашени и социално слаби деца;
* Създаване на годишен училищен календар за извънкласни дейности и изяви;

*В календара се включват училищни конкурси и състезания, чествания, празници и др. Мотивиране на застрашените от отпадане ученици да се включват в зависимост от възможностите и подготовката си.*

* Мотивиране на педагогическия персонал за допълнителна работа по превенция на отпадането;
* Повишаване образованието и квалификацията на учителите чрез включването им в подходящи квалификационни форми, свързани с работа с ученици, застрашени от отпадане;

 В годишния комплексен план за всяка учебна година задачите се конкретизират, т.е. годишният комплексен план играе ролята на оперативен по отношение на Стратегията план.